ΜΙΑ ΣΕΙΡΑ ΤΟΥ NETFLIX
Δις Σάρμα.
Υποκόμη Μπρίτζερτον.
Σκεφτήκαμε ότι δεν θα ερχόσασταν.
Τίποτα δεν θα με κρατούσε μακριά απ' την όμορφη νύφη μου.
Λοιπόν,
πείτε μου τα σχέδιά σας.
Ελπίζω να μη χρειάζεστε ειδική άδεια.
Όχι βέβαια, Μεγαλειοτάτη.
Μια σεμνή οικογενειακή τελετή θα ήταν αρμόζουσα.
Ίσως στην εξοχή, στο Όμπρεϊ Χολ.
Στην εξοχή;
Όχι, δεν πρόκειται.
Ο γάμος θα γίνει εδώ, στην πόλη.
Για την ακρίβεια, θα τον διοργανώσω εγώ η ίδια.
-Πολύ γενναιόδωρο. -Πάρα πολύ.
-Αλλά περιττό. -Ανοησίες.
Άλλωστε, είναι το διαμάντι μου.
Οφείλω να σας παράσχω έναν γάμο αντάξιο του τίτλου.
Άλλωστε, κανείς θα έλεγε ότι χάρη σ' εμένα
προέκυψε αυτό το λαμπρό ζευγάρι.
Θα επιβλέπω κάθε λεπτομέρεια.
Ας τα βάλει τώρα μαζί μου εκείνη η κουτσομπόλα.
Το πιστεύεις, αδερφή;
Σαν παραμύθι που βγήκε αληθινό.
Δεν σου αξίζει κάτι λιγότερο.
Τίποτα λιγότερο για μια αληθινή σχέση αγάπης.
Με συγχωρείτε, Μεγαλειοτάτη.
Η φρενίτιδα του ανταγωνισμού.
Η συναρπαστική απόλαυση του να τα ρισκάρεις όλα.
Δεν αναφέρομαι στο δέλεαρ των πολυτελών λονδρέζικων λεσχών,
αλλά σε ένα ρίσκο όπου διακυβεύονται πολύ περισσότερα.
Τον γάμο.
Γιατί άπαξ και μπει αυτό το στοίχημα,
δεν αναιρείται εύκολα.
Γεγονός που, είμαι βέβαιη,
αντιμετωπίζεται τόσο με λύπη,
όσο και με μεγάλη ανακούφιση.
…δώδεκα πιάτα. Θα τραγουδώ ενδιάμεσα.
Για όνομα του Θεού.
Λες και τα αδέρφια μας νίκησαν τον Ναπολέοντα στη μάχη.
Απλώς βρήκαν κάποιον να παντρευτούν.
Ναι. Με τη φούρια του αρραβώνα της Προύντενς,
η μητέρα αγνοεί πια την ύπαρξή μου.
Χαίρεται που ο ξάδερφος εξασφάλισε το μέλλον μας.
Ομολογώ πως κι εγώ χαίρομαι.
Μην αγγίζετε. Μπορείτε να το κοιτάτε.
…ο αρτοποιός θέλει να πληρωθεί.
Το ίδιο κι ο ανθρακοπώλης.
Ο νέος λόρδος θα μας αποκαθιστούσε,
κι όμως πάλι αδυνατώ να μαζέψω έξι πένες.
Εσείς ευθύνεστε για το οικονομικό αδιέξοδό μας, λαίδη.
Αν δεν με πιέζατε γι' αυτόν τον ολέθριο αρραβώνα,
θα ζούσαμε άνετα με την προίκα της δίδας Κάουπερ.
Εμπρός, κατηγορήστε εμένα που σας πίστεψα
σαν λέγατε για την περιουσία που έχετε σε ρουμπίνια.
Αν μου είχατε πει τα σχέδιά σας,
δεν θα σκεφτόμουν να απολύσω υπηρέτες που μόλις είχα επαναπροσλάβει.
Όλα αυτά θα λύνονταν, αν απλώς ακυρώνατε τον γάμο
και κόρταρα ξανά τη δίδα Κάουπερ.
Και θα παρατούσατε την Προύντενς; Ενώ ήδη αμφισβητήθηκε η υπόληψή της;
Όχι, είναι πλέον αργά γι' αυτό. Θα κρατήσετε τον αρραβώνα.
Κάτι θα σκεφτώ.
Σκεφτείτε γρήγορα, τότε.
Θα 'στε νέος υπότροφος.
Τόσο προφανές είναι;
Διατηρήστε τη νεανική ενέργεια.
Σύντομα θα εξαντληθείτε όπως όλοι μας.
Άλλωστε, οι φιγούρες μοιάζουν μεταξύ τους,
δεν νομίζετε;
Δεν είναι σωστό. Τα μανίκια είναι κοντά.
Πολύ καλά, κύριε.
Υπάρχει χρόνος για να μεταποιηθεί.
Ο γάμος είναι σ' έναν μήνα.
Πρέπει να γίνουν πολλά.
-Θα μείνει εδώ η δις Εντουίνα; -Ναι.
Θα 'ναι η κυρία του σπιτιού, υπεύθυνη για όλους σας.
-Βοήθειά της. -Μην ξεχάσω.
Να φροντιστούν άμαξες και άτια, να βγάλουμε τα καλά μαχαιροπίρουνα.
Πρέπει να είμαστε έτοιμοι, κι ας ανέλαβε η βασίλισσα.
Να είμαστε κι εμείς φροντισμένοι για τη μεγάλη μέρα, αδερφέ;
Θα μας δουν όλους.
-Μήπως να καθάριζες και τα χέρια σου; -Είχα δουλειά στην ακαδημία.
-Η αδερφή της δίδας Εντουίνα; -Τι;
Θα μείνει κι εκείνη μαζί μας;
Το ελπίζω. Θα ήταν ευλογία άλλη μία ευφυής γυναίκα εδώ.
Άλλη μία; Υπερβάλλεις.
Ελοΐζ, θέλω τη βοήθειά σου
για το δείπνο στης λαίδης Ντάνμπερι
για την υποδοχή των Σάρμα στην οικογένεια. Και τους αρραβώνες…
Λυπάμαι, μαμά, αλλά
θα πάω σε μια διάλεξη ανθοσύνθεσης.
Η μαμά της Πενέλοπι τη στέλνει,
κι εσύ θες να ασχολούμαι με τέτοια.
Από πότε σε ενδιαφέρει η ανθοσύνθεση;
Είμαι ανοιχτόμυαλη, με ενδιαφέρουν πολλά.
ΟΙΚΟΣ ΡΑΠΤΙΚΗΣ
Μήπως είναι υπερβολικό το σιρίτι;
Τίποτα δεν είναι υπερβολικό σε βασιλική εκδήλωση.
Να σας δείξω το γαλλικό τούλι.
Ναι.
Σου είπα ότι θα μας παντρέψει ο ίδιος ο αρχιεπίσκοπος;
Πολλάκις.
Πρέπει να βρεις κι εσύ φόρεμα.
-Έχω πολλά. -Αυτό πρέπει να 'ναι ξεχωριστό.
Άλλωστε, αυτός ο γάμος είναι και δικός σου θρίαμβος.
Ό,τι είπες στον υποκόμη στο Όμπρεϊ Χολ
τον έπεισε να μου κάνει πρόταση.
Δεν μπορώ να πάρω τα εύσημα.
Εγώ θα σ' τα παραχωρήσω, πάντως.
Θα 'ναι συναρπαστική η ζωή εδώ.
Ο υποκόμης είπε ότι ίσως χιονίσει κιόλας φέτος.
Δεν θα 'ναι συναρπαστικό;
Θα το απολαύσεις χώρια μου.
Μην ξεχνάς, θα φύγω μετά τον γάμο.
Μα θα με επισκέπτεσαι.
Κι όταν αποκτήσουμε παιδιά,
θα 'σαι η αγαπημένη τους θεία.
Σκέψου μας όλους μαζί σαν οικογένεια.
Τόσο ξεχωριστός είναι ο αρραβώνας της;
Επισκίασε τα χαρμόσυνα νέα μου.
Θα 'πρεπε να χαιρόμαστε.
Άσε κάτω τα μεταξωτά. Βαμβακερά θα 'ναι τα προικιά σου.
Έφερε η βοηθός μου το φόρεμα που χρειάζεται μεταποίηση;
Έλαβα το τελευταίο σας.
Ήταν πολυάσχολη εβδομάδα, σωστά;
Πράγματι.
Διψάνε για νέα για τους επικείμενους γάμους.
Ίσως η λαίδη Γουίσλνταουν γράψει
ότι μου ανατέθηκε να φτιάξω το νυφικό του διαμαντιού μας;
Δεν έχετε αρκετή δουλειά λόγω των γραπτών μου;
Φυσικά.
Αλλά γιατί να περιορίζεται η γυναικεία φιλοδοξία;
Εσείς ειδικά θα περίμενα να το καταλαβαίνετε.
Πάντα υπάρχουν κι άλλα για να καταφέρει κανείς.
Ευχαριστώ, Κλάρα. Δεν θέλω κάτι άλλο.
Λόρδε Μπρίτζερτον.
Δεσποινίς Σάρμα.
Ο λόρδος κι οι επισκέπτες περιμένουν.
Το βλέπω. Ευχαριστώ.
Ο κοσμηματοπώλης.
Θα μεταποιήσουμε το δαχτυλίδι αρραβώνων.
Με συγχωρείτε, η αδερφή κι η μητέρα μου δεν έχουν γυρίσει.
Καλώς. Ας μην ενοχλούμε.
Κέικ είναι αυτό;
Μάλιστα.
-Λεμόνι; -Ορίστε;
Μ' αρέσει πολύ.
Να σας προσφέρω κάτι να πιείτε, κύριε…
Μπρουκς. Αν επιμένετε. Θα ήταν αγένεια να αρνηθώ.
Τσάι, τρεις κουταλιές ζάχαρη και λίγα σάντουιτς, ευχαριστώ.
Ωραίο καιρό δεν μας κάνει;
Για τον καιρό θέλετε να πούμε;
Υπάρχει πιο αρμόζον θέμα συζήτησης;
Δεν είναι καθόλου αρμόζον που προχωράτε τον αρραβώνα.
Αντιθέτως, είναι το πιο αρμόζον.
Κι ό,τι συνέβη μεταξύ μας στο Όμπρεϊ Χολ;
Δεν συνέβη τίποτα μεταξύ μας.
Είμαι ένας κύριος.
Αλήθεια;
Να σας θυμίσω ότι αν δεν ήταν η αδερφή σας
εκείνη που μας βρήκε στη βιβλιοθήκη, θα ήμασταν αναγκασμένοι να παντρευτούμε.
Δεν συνέβη κάτι.
Θα επιθυμούσατε τον αναγκαστικό γάμο μας;
Όχι βέβαια.
Τότε, ας χαιρόμαστε κι οι δύο που αποφύγαμε τέτοια αδιανόητη μοίρα.
Δεσποινίς Σάρμα,
μήπως φοράτε τα ίδια γάντια με την αδερφή σας;
Δεν…
Ναι, ενίοτε.
Το ήξερα.
Παίρνω μέτρα από μακριά.
Θα χρησιμοποιήσουμε το δικό σας δάχτυλο.
-Ορίστε; -Δεν χρειάζεται.
Ανοησίες!
Σας ευχαριστώ.
Είναι πανέμορφο.
Το δώρισε ο πατέρας στη μητέρα μου πριν απ' τον γάμο.
-Λόρδε Μπρίτζερτον. -Ήρθαν για το δαχτυλίδι.
Ο κύριος Μπρουκς επέμενε.
Μισό λεπτό.
Φαίνεται ότι κόλλησε.
-Ήρθε η Εντουίνα. -Ναι.
Κέιτ, θα…
Ναι, σχεδόν.
Άλλη…
Άλλη μία…
Ορίστε.
Όλο δικό σου.
Εδώ είστε όλοι.
Έχω νέα.
Ο λόρδος κι η λαίδη Σέφιλντ έγραψαν
πως είναι στο Λονδίνο.
Οι παππούδες μας;
Ναι. Διάβασαν την ανακοίνωση του αρραβώνα
και θέλουν να σας γνωρίσουν.
Και τον μέλλοντα σύζυγό σου ασφαλώς.
-Θα χαρώ να τους γνωρίσω. -Έχουν έρθει ήδη;
Έφτασαν
χθες βράδυ.
Συμβαίνει κάτι;
Όχι, τίποτα.
Θα τους καλέσω στο αυριανό δείπνο των αρραβώνων.
Θα είναι μια χαρούμενη επανένωση
μετά από τόσα χρόνια.
Ναι, λαίδη Μαίρη;
Πράγματι.
Ανυπομονώ.
-Έτοιμη για περίπατο; -Ναι, άρχοντά μου.
Ξαφνικά με έπιασε πονοκέφαλος.
Λαίδη Ντάνμπερι, θα συνοδέψετε τη θυγατέρα μου;
Ασφαλώς.
Η δις Σάρμα κι εγώ θα απολαύσουμε τον καθαρό αέρα.
Καλύτερα να μείνω με τη μητέρα.
Θα με συνοδεύσεις.
Πώς καλέσατε τους Σέφιλντ στο δείπνο
ενώ ξέρετε πολύ καλά
πόσο υπέφερε η μητέρα απ' την απόρριψή τους;
Πράγματι. Γι' αυτό δεν θα απαντήσω στην αγένειά τους με αγένεια.
Άλλωστε, αυτή δεν είναι η συμφιλίωση που επιθυμούσες;
Να δεχτούν οι Σέφιλντ την Εντουίνα
για να ανακτήσετε την περιουσία;
Ναι, αλλά μετά τον γάμο.
Η Εντουίνα αγνοεί ακόμα τους όρους τους.
Κι αν το μάθαιναν οι Μπρίτζερτον, ίσως νόμιζαν…
Ότι σχεδιάσατε το ζευγάρωμα προς ίδιον όφελος
κι ίσως ακυρώσουν τον γάμο;
Αναρωτιέμαι μήπως θα χαιρόσουν κρυφά
αν ο υποκόμης διέλυε τον αρραβώνα.
Γιατί λέτε κάτι τέτοιο;
Είναι αρραβωνιασμένοι.
Ο υποκόμης έκανε μια γοητευτική πρόταση,
η αδερφή σου τη δέχτηκε,
και για την κοινωνία μα και την ίδια τη βασίλισσα,
είναι σαν παντρεμένοι.
Μόνο ένα μεγάλο σκάνδαλο
θα εμπόδιζε την ολοκλήρωση του γάμου.
Σκάνδαλο που θα συντάραζε όλη την καλή κοινωνία
και θα ήταν πλήγμα απ' το οποίο οι βιοστερείς Σάρμα
δεν θα ανέκαμπταν ποτέ.
Μόνο ένας ανόητος θα έβαζε σε κίνδυνο τον γάμο.
Οπότε, σε ρωτώ,
δεσποινίς Σάρμα,
είσαι εσύ αυτή η ανόητη;
Όχι.
Το φαντάστηκα.
Λαίδη Ντάνμπερι.
Κύριε Ντόρσετ!
Χαίρομαι που σας βλέπω.
Θα είχατε την καλοσύνη, δις Σάρμα,
να με συνοδεύσετε σε μια βαρκάδα;
Είμαι κουρασμένη.
Με μεγάλη της χαρά.
Είστε ακόμα θυμωμένη απ' τις ιπποδρομίες.
Ζητώ συγγνώμη
κι αφήνομαι στο έλεός σας.
Καλώς, άρχοντά μου. Θα ήταν πολύ ευχάριστη η βαρκάδα.
Πολύ ωραίο ζευγάρι.
Ορίστε;
Ο κύριος Ντόρσετ κι η αδερφή μου.
Παρατήρησα ότι του άρεσε την τελευταία φορά που βρέθηκαν.
Ίσως την πείσει να παραμείνει στην Αγγλία.
Ούτε που τον ξέρει.
Ούτε εγώ σας ήξερα στην αρχή.
Αλλά η αγάπη κινείται γρήγορα, όχι;
Πείτε μου τα αγαπημένα χρώματά σας,
για να τα ενσωματώσω στη διακόσμηση στον χορό των αρραβώνων.
Είστε πολύ ευγενική, λαίδη Μπρίτζερτον. Σίγουρα έχετε εξαιρετικό γούστο.
-Έτσι δεν είναι, Άντονι; -Ασφαλώς.
Κοίτα με!
Η αδερφή σου φαίνεται χαρούμενη.
Μπορείς να το θέσεις κι έτσι.
Ενδιαφέρων τύπος φαίνεται.
Με το εμπόριο δεν ασχολείται;
Ναι, έχει ορυχεία ρουμπινιών στην Αμερική. Μαθαίνω ότι ακμάζουν.
Ίσως πρέπει να συστηθώ.
Άλλωστε, όλοι πια βρίσκουν έναν σκοπό στη ζωή τους.
Ο Άντονι, τον γάμο.
Ο Μπένεντικτ, τις καλλιτεχνικές αναζητήσεις.
Κι εγώ, να,
εδώ,
ταΐζω τις πάπιες.
Οι πάπιες θα είναι ευγνώμονες.
Έχεις χρόνο κι ευκαιρίες να αφήσεις το σημάδι σου.
Όπως μου θυμίζει η Ελοΐζ.
Πού είναι; Δεν την έχω δει όλη μέρα.
Ανέφερε κάτι για ανθοσυνθέσεις
μαζί σου, για την ακρίβεια.
Ναι. Θα βρεθούμε αργότερα.
Εδώ είναι.
Δεν μοιάζει μέρος για ψώνια.
Θα πάρω ένα ξεχωριστό δώρο
για τον γάμο του αδερφού μου.
Δεσποινίς!
ΜΠΛΟΥΜΣΜΠΕΡΙ
Δεν πρέπει να μας βλέπουν σαν κτήμα τους.
Να καθοριστούν τα δικαιώματα βάσει πραγματείας Λοκ.
Νισάφι με την πραγματεία! Αν είχες δουλέψει ποτέ,
θα ήξερες ότι τα μεγάλα λόγια δεν ευνοούν τον εργαζόμενο.
Αν μου επιτρέπετε να συνεχίσω,
θα ήθελα να προτείνω στη συνέλευση
τη ριζοσπαστική ιδέα ότι δεν πρέπει να βασίζονται οι γυναίκες
για τη μόρφωσή τους
σε ό,τι τυχαία τους προκύψει από συζύγους ή αδερφούς.
Σωστά!
Δεν είναι συναρπαστικό;
Εσείς.
Εγώ.
Δεν ξέρω για τα κουτσομπολιά της Γουίσλνταουν.
Δεν αναζητώ αυτά σήμερα,
μα ανταλλαγή ιδεών με ομοϊδεάτες,
πέρα απ' τις ανούσιες του καλού κόσμου.
Ιδέες που εσείς με βάλατε να σκεφτώ.
Άρα, θαυμάζετε το έργο μου;
Υπερβολές. Θα έλεγα ότι είναι επαρκές.
Κι όμως ήρθατε ως εδώ.
Κάνατε πολύ δρόμο απ' το Μέιφερ για γραπτά που 'ναι απλώς επαρκή.
Για καλή μου τύχη, υπάρχει η εφεύρεση της άμαξας,
που μεταφέρει μια κυρία απ' το ένα μέρος στο άλλο.
Θαύμα, ασυζητητί.
Πώς σας λένε;
-Ελοΐζ Μπρίτζερτον. -Χαίρω πολύ, δις Ελοΐζ.
Θίο Σαρπ.
Το ξέρω.
Το ξέρετε;
Ξέρω κι ότι θέλω να σας επισημάνω τα λάθη στα επιχειρήματά σας.
Έχετε μολύβι; Δεν πειράζει, πάρτε το δικό μου.
Δεν δέχτηκε να σας παντρευτεί; Επιτρέψτε μου, συνεχίζω.
Είναι πολύ αναζωογονητικά εδώ.
Είναι πια πολύ δύσκολο να βρω μια ήρεμη στιγμή.
Αυτό απολάμβανα στην Ινδία.
Πολλοί τη θεωρούν πολύβουο μέρος,
αλλά εγώ τη βρήκα φύσει ήρεμη.
Υπάρχει ένα ποτάμι έξω απ' το σπίτι όπου μεγάλωσα.
Τις ζεστές μέρες, πήγαινα να δροσιστώ.
Έκανα φιλίες με τις χελώνες.
-Ακούγεται ειδυλλιακό. -Είναι.
Γι' αυτό ανυπομονώ να επιστρέψω.
Υπέθετα ότι θα μένατε εδώ τώρα που η αδερφή σας θα γίνει υποκόμισσα.
Η μητέρα κι η Εντουίνα θα μείνουν. Εγώ θα επιστρέψω μόνη.
Πραγματική περιπέτεια.
Έχετε σχέδια για την άφιξή σας;
Θα διδάξω. Θα γίνω γκουβερνάντα, όπως το λέτε εδώ.
Θα με γεμίζει.
Μια ανεξάρτητη ζωή, το δικό μου σπιτικό.
Ίσως κι η φιλοξενία παλιών φίλων;
Σκέφτομαι καιρό να επιστρέψω στην Ινδία.
Έχει να μάθει κανείς πολλά απ' την ιατρική τους.
Αν σας οδηγήσουν εκεί τα ταξίδια σας,
ευχαρίστως να σας δείξω τα μέρη που γνωρίζω.
Έπρεπε να δουλεύω στη λέσχη, Άλις.
Όχι να κάνω βόλτες.
Δουλειά είναι κι αυτό.
Χρειαζόμαστε κι άλλα μέλη, κι είναι εδώ.
Κύριε Μόντριτς. Η φήμη σας διέσχισε τον Ατλαντικό.
Νικήσατε τον ΜακΚέλαν μόλις σε δύο γύρους, σωστά;
Πάει καιρός από τότε.
Φημίζομαι κι εγώ για τις επιδόσεις μου στο ρινγκ.
Δεν συγκρίνονται με τις ικανότητές σας, βέβαια.
Να έρθετε στη λέσχη του Γουίλ να τα πείτε.
Θα τη βρείτε μες στη ζωντάνια, κι είναι όλοι ευπρόσδεκτοι.
Ίσως είναι η πιο δελεαστική πρόσκληση που είχα εδώ και καιρό.
Να σας πω λίγο;
Με συγχωρείτε.
Να σας θυμίσω ότι η λύση στα προβλήματά μας
δεν θα βρεθεί με το να διασκεδάζετε σε δημόσιους χώρους.
Ούτε φουσκώνοντας τον λογαριασμό της μοδίστρας.
Είδα τις τελευταίες χρεώσεις.
Λύση υποτίθεται ότι θα βρίσκατε, όχι να μας πνίξετε σε περισσότερα χρέη.
Μη φωνάζετε!
Θέλετε να μας καταστρέψετε;
Όχι, τα καταφέρνετε πολύ καλά μόνη σας.
Βλέπω ότι χαμογελάς, αδερφούλα.
Βλέπεις τι προσφέρει το Λονδίνο.
Έχει κι η Ινδία νερό.
Η αδερφή μου δεν χάνει ευκαιρία να με πείσει να μείνω.
Ίσως την ακολουθήσω.
-Δεν θα κρατήσει ο κόμπος. -Μια χαρά είναι.
Αμφιβάλλω για τις ικανότητές σου.
Επίτρεψέ μου.
Με συγχωρείτε.
Δεσποινίς Σάρμα.
Λόρδε Μπρίτζερτον.
Χτυπήσατε;
Καθόλου! Το νερό είναι αρκετά αναζωογονητικό.
Έτσι, Μπρίτζερτον;
Πράγματι.
Δεν είναι πρέπον να κοιτάς επίμονα.
Πενέλοπι, τι κάνεις εδώ;
Δεν θα πάμε περίπατο;
Συγγνώμη, το ξέχασα.
Έχασες φοβερή σκηνή χθες στη λίμνη.
Έμαθα για τη βουτιά.
Πού ήσουν εσύ;
Δυστυχώς, αναγκάστηκα να ασχοληθώ με ανιαρές γαμήλιες προετοιμασίες,
που μου είχε αναθέσει η μητέρα.
Λυπάμαι, δεν μπορώ να έρθω σήμερα.
-Θα τα πούμε αύριο, τότε. -Ασφαλώς.
Με συγχωρείτε, δεσποινίς.
Η δις Ελοΐζ έχασε το τσαντάκι της
χθες που βγήκε. Θα πάω να το φέρω. Πού ακριβώς πήγε;
Δεν θα το βρείτε, δεσποινίς.
Της είπα ότι το Μπλούμσμπερι δεν είναι για κυρίες.
-Τι κάνετε; -Λόρδε Φέδερινγκτον.
Ο κύριος Μπρουκς κοιτάζει κάποια κοσμήματά μου.
Εξαιρετικό κομμάτι, σωστά;
Πράγματι.
Δεν είναι κατάλληλη στιγμή.
-Ελάτε κάποια άλλη φορά. -Ανοησίες.
Αφού ήρθε. Δεν είναι κόπος, σωστά;
Σκόπευα μόνο να τα καθαρίσω,
μα για πείτε μου πόσο αξίζει ένα τέτοιο περιδέραιο.
Αν είναι μεγάλης αξίας, να το φροντίζω περισσότερο.
Κοιτάξτε, χρειάζομαι τα εργαλεία μου για μια έγκυρη εκτίμηση,
αλλά θα έλεγα να το φροντίζετε πολύ καλά.
Σπάνια βλέπει κανείς τόσο εκλεπτυσμένους λίθους.
Μη μου πείτε!
Σας ευχαριστώ για τις υπηρεσίες σας, κύριε Μπρουκς.
Θα επικοινωνήσω μαζί σας αν χρειαστώ κάτι άλλο.
Δεν έχει κέικ;
Κάποια άλλη φορά.
Οι λίθοι είναι σαν δίλιρο χαρτονόμισμα.
Ποιοτικοί, όμως.
Αρκούν για να ξεγελάσουν αυτόν τον λαίμαργο.
Κι ίσως βγάλουμε τη σεζόν.
Ελπίζω να ξέρετε τι κάνετε.
Δεν θα χρειαστεί να απολύσετε προσωπικό, κυρία Βάρλεϊ.
Ας ελπίσουμε ότι έχει ένα μπαούλο τέτοια. Δεν θα γλιτώσουμε με ένα μπιχλιμπίδι.
Αυτό είναι πολύ καλό.
Δεν είμαι καλή μόνο στο να στέκομαι γυμνή,
κύριε…
Μπρίτζερτον. Δεν αμφιβάλλω.
Τότε, ενημερώστε την ακαδημία.
Αν και δύο ιδρυτικά μέλη είναι γυναίκες,
μας απαγορεύεται να μπούμε στην αίθουσα.
Τουλάχιστον, όχι ντυμένες.
Άρα, δουλεύετε ως μοντέλο
για να μαθαίνετε απ' τις διαλέξεις;
-Ευρηματικό. -Θα δοκιμάσετε;
Είναι πιο δύσκολο απ' ό,τι φαίνεται.
Έτσι;
Για πόσο θα μείνω έτσι;
Εξαρτάται.
Χρειάζομαι ένα προσχέδιο της ανδρικής φιγούρας.
Γυμνής.
Τι λέτε;
Δεν είναι υπέροχο σημείο;
Μου θυμίζει την αυλή
στο ανάκτορο που μέναμε.
Πολύ γαλήνιο.
Γαλήνιο, ναι.
Δεν θα σε κατηγορούσε κανείς αν ασθενούσες
και ζητούσες συγγνώμη για την απουσία απ' το δείπνο.
Η λαίδη Ντάνμπερι ξεκαθάρισε
ότι είναι απαραίτητο να παραβρεθούμε όλες.
Από πότε έχεις να τους δεις;
Απ' τη βραδιά που ο πατέρας σου με ζήτησε σε γάμο, θαρρώ.
Ο λόρδος Σέφιλντ ξεκαθάρισε πέραν αμφιβολίας ότι δεν ενέκρινε.
Οπότε, έπρεπε να επιλέξω
μεταξύ οικογένειας
και καρδιάς.
Μετάνιωσες ποτέ για την επιλογή σου;
Απ' την πρώτη στιγμή,
υπήρχε μια έλξη μεταξύ μας.
Είναι πολύ δυνατό να γνωρίζεις κάποιον και να νιώθεις ότι τον ξέρεις.
Όπως δεν ξέρεις κανέναν άλλον.
Παραμένει μεγάλο τίμημα για την αγάπη, θαρρώ.
Μην ανησυχείς.
Ούτε η παρουσία των γονιών μου δεν θα χαλάσει την περίσταση.
Πάντα ήλπιζα ότι εσύ κι η Εντουίνα
δεν θα αναγκαζόσασταν να επιλέξετε μεταξύ πλούτου κι αγάπης.
Η Εντουίνα θα παντρευτεί αυτόν που επιθυμεί.
Κι εσύ πάντα ήθελες την ελευθερία σου.
Φυσικά, μητέρα.
Θα είμαστε όλες ευτυχισμένες.
Έκπληξη η επιστροφή του λόρδου και της λαίδης Σέφιλντ.
Αλλά θα είναι ευχάριστη η συμφιλίωση της οικογένειας, σωστά;
Τελειώνω εντός ολίγου. Δεν θα αργήσουμε.
Δεν είναι αυτό.
Σε παρακολουθώ όλη τη βδομάδα.
Είπα στον εαυτό μου ότι θα στηρίξω την επιλογή σου,
αλλά ομολογώ ότι δυσκολεύομαι
να συνεχίσω να σιωπώ.
Μόνο αυτό δεν έκανες.
Είναι ο αρραβώνας σου, Άντονι.
Ο γάμος σου.
Με την αντικαταστάτριά μου ως κεφαλή του σπιτιού.
Αμφισβητείς την καταλληλότητά της;
Αμφισβητώ το παράδειγμα που δίνεις στα αδέρφια σου,
με το να παντρευτείς κάποια για την οποία δεν νιώθεις στοργή ή αγάπη.
Γιατί δεν δέχεσαι ότι η αγάπη σου με τον πατέρα
ήταν εξαίρεση, όχι κανόνας;
Γιατί επιθυμώ να γνωρίσετε τη χαρά ενός εξαιρετικού γάμου.
Θα έπρεπε να είσαι ενθουσιασμένος για τον γάμο,
αλλά, απ' ό,τι βλέπω, φέρεσαι λες και πας στην αγχόνη.
Αν δεν είναι αυτό που θες,
πες κάτι τώρα, Άντονι, προτού…
Δεν έχει σημασία τι θέλω.
Δεν θα την ατίμαζα κάνοντας πίσω τώρα.
Έχεις δίκιο.
Ένας κύριος δεν αθετεί τον λόγο του.
Μα η γυναίκα, ναι.
Συμβαίνει συχνά με τις νεαρές.
Τις θαμπώνει η ίδια η πρόταση,
πριν καταλάβουν τι εστί γάμος.
Αν η δις Εντουίνα ακύρωνε τον αρραβώνα,
δεν θα την επέκρινε κανείς.
Και δεν θα την ατίμαζες ούτε στο ελάχιστο,
απαλλάσσοντάς την απ' την υποχρέωση πριν την ανταλλαγή όρκων.
Δεν επιθυμεί να λάβει τέλος ο αρραβώνας.
Ξέρει, όμως, τα ειλικρινή σου αισθήματα;
Δεν έχουν σημασία.
Σημασία έχει το χρέος μου, που ανέκαθεν ήταν ο γάμος.
Καλέ μου…
Αν έχεις αμφιβολίες, μην τις παραμερίζεις.
Πρόκειται για την πιο σπουδαία επιλογή που θα κάνεις ποτέ.
Και θα ράγιζε η καρδιά μου
να σε βλέπω να περνάς μια ζωή μετανιωμένος.
Θα ράγιζε και την καρδιά του πατέρα σου.
Αφηρημένη φαίνεσαι, αδερφή.
Έχω πονοκέφαλο.
Λόγω του ενθουσιασμού των ημερών.
Μόνο αυτό φταίει;
Έχω δει πόσο άβολα νιώθεις με τον υποκόμη.
Ήλπιζα να τα αφήναμε όλα πίσω, τώρα που ο Άντονι θα γίνει σύζυγός μου.
Σου ζήτησε να τον λες με το μικρό;
Όχι. Όχι ακόμα.
Αλλά ακούγεται ωραία, σωστά;
Θα αρέσει το φόρεμα στους Σέφιλντ;
Το στομάχι μου έχει γίνει κόμπος. Ανυπομονώ να τους γνωρίσω.
Προτού το κάνεις,
πρέπει να σου πω κάτι
σχετικά με τους παππούδες σου και για το πώς επηρέασαν το ταξίδι…
Οι καλεσμένοι μας κατέφθασαν.
Δεν χρειάζεται υπόδειξη, λαίδη.
Ξέρω ότι πρέπει να συμπεριφερθώ άριστα.
Με θεωρείς μια ανάλγητη μέγαιρα,
αλλά ίσως εκπλαγείς όταν μάθεις
ότι παραθέτω αυτό το δείπνο
για χάρη σου.
Ο αρραβώνας της αδερφής σου
μπορεί να είναι η ματαίωση ό,τι ελπίδας είχες για τον υποκόμη,
αλλά η πρόσβαση στην περιουσία των Σέφιλντ
θα ήταν καλή ανταμοιβή,
δεν συμφωνείς;
Μια ανεξάρτητη ζωή
δεν είναι απλώς παρηγοριά.
Θα έλεγε κανείς ότι είναι ακόμα καλύτερο.
Μόλις σβήσει το πάθος κι επέμβει η μοίρα,
με ποιον άλλον απομένει μια γυναίκα
παρά με τον εαυτό της;
Έλα.
Περιμένουν οι καλεσμένοι μας.
Λόρδε και λαίδη Σέφιλντ, πάει τόσος καιρός!
Να σας συστήσω τη δίδα Σάρμα και τη δίδα Εντουίνα Σάρμα.
Καλή μου, για να σε δω!
Δεν είναι τόσο όμορφη όσο έλεγε η ανακοίνωση;
Είστε πολύ ευγενική.
Χαίρομαι πολύ που σας γνωρίζω.
Περιμέναμε πολλά χρόνια για να σε γνωρίσουμε.
Θέλω να μάθω τα πάντα για σένα.
-Σ' αρέσει ο χορός; Η μουσική; -Να μας συνοδεύσεις στην όπερα.
Έχουμε ένα εξαιρετικό θεωρείο που απλώς συλλέγει σκόνη.
Πάει καιρός απ' όταν σας είδαμε τελευταία,
λόρδε και λαίδη.
-Ναι. -Ναι, πράγματι.
Μητέρα.
Πατέρα.
Μου αρέσει η όπερα.
Μου την έμαθε η αδερφή μου η Κέιτ.
Πάμε να δειπνήσουμε;
Ναι. Έλα μαζί μου, παιδί μου.
Και, φυσικά, θα μας επισκεφτείς στην έπαυλη Σέφιλντ.
Δεν συγκρίνεται με το Όμπρεϊ Χολ, αναμφίβολα,
μα το θεωρώ πολύ όμορφο κομμάτι του Χέρτφορντσαϊρ.
Κυνηγάτε; Έχουμε πολλά πτηνά, είστε πάντα ευπρόσδεκτος.
Ευχαριστώ. Απολαμβάνω το κυνήγι.
Όπως κι η Κέιτ.
Οι δυο τους παραλίγο να χτυπήσουν ελάφι στην εξοχή.
Πολύ ασυνήθιστο.
Μαθαίνουν κυνήγι στις νεαρές στην Ινδία;
Μόνο στις τυχερές.
Λόρδε και λαίδη Σέφιλντ,
πόσο σκοπεύετε να μείνετε στην πόλη;
Θα μείνουμε για τον γάμο. Φανταστείτε.
Η ίδια η βασίλισσα να επιβλέπει τον γάμο της εγγονής μου.
Πολύ ευγενικό εκ μέρους της, μετά από όσα έχουν συμβεί.
Έλα, μια οικογένεια είμαστε εδώ.
Ναι, ασφαλώς.
Αν κι η θυγατέρα μας απέρριψε ανάλγητα το ταίρι που της είχαμε βρει.
-Έναν κόμη, μάλιστα. -Καλή μου…
Με 48.000 στρέμματα.
Οποιαδήποτε άλλη νεαρά
θα ήταν εξαιρετικά ευγνώμων για τη φροντίδα των γονιών της.
Νοστιμότατη η σάλτσα. Θέλω τη συνταγή απ' τη μαγείρισσα.
Είναι φραγκοστάφυλο, θαρρώ.
Λαίδη Σέφιλντ, θυμάμαι πως σας αρέσουν τα γλυκά.
Κι όλα αυτά γιατί; Για έναν απλό υπάλληλο.
Και με τέκνο από πρότερο γάμο με ποιος ξέρει ποια.
Η μητέρα μου έχει όνομα.
Θα σας παρακαλέσω…
Δεν μπορούσαμε για χρόνια να παρουσιαστούμε στην κοινωνία.
Όχι ότι τη νοιάζει.
Εκείνη απλώς έφυγε με εκείνον τον άνδρα,
μας στέρησε το εγγόνι.
Εγγόνια.
Δύο κόρες έχω,
με τις οποίες είχατε κάθε ευκαιρία να αποκτήσετε σχέση.
Εσείς επιλέξατε να μας αποφύγετε.
Ορίστε;
Και μη θαρρείτε ότι το πήρα ελαφρά
που με εξοβέλισε η οικογένειά μου.
Πληγώθηκα. Μα με τον καιρό κατάλαβα
ότι η αναλγησία σας μας ωφέλησε.
Είναι ανάρμοστη συζήτηση για δείπνο.
Συμφωνώ. Σας παρακαλώ…
Καταφέρατε να με ελευθερώσετε,
ώστε να μεγαλώσω τις κόρες μου μακριά απ' τις επικρίσεις σας
και τις δειλές απαιτήσεις
ότι πρέπει να επιζητούν μόνο πλούτο και τίτλους!
Μιλάς κι εσύ!
Περιφρονείς τα πλούτη, λες,
αλλά γύρισες γονατιστή να αρπάξεις την περιουσία μας.
-Η λαίδη Ντάνμπερι έχει δίκιο. -Δεν θέλω τίποτα από εσάς!
Η θυγατέρα σου σίγουρα θέλει.
-Μητέρα; -Το καταπίστευμα που έχουμε.
Οι όροι ξεκαθαρίζουν
ότι, για να το πάρει, πρέπει να παντρευτεί Άγγλο καλής καταγωγής.
Πίστευες ότι θα αφήναμε κι άλλη γενιά
να κηλιδώσει το όνομα των Σέφιλντ;
Αδερφή, σε τι αναφέρονται;
-Τι έκανες; -Άντονι, το γνώριζες;
Θα σας τα εξηγήσω όλα.
Αυτή σου μοιάζει, βλέπω, αποφεύγει την αλήθεια.
Ή το πήρε απ' τον πατέρα της.
Αρκετά!
Εκδιωχθήκατε απ' την καλή κοινωνία
κυρίως επειδή δεν έχετε τρόπους.
Απ' όταν ήρθατε,
επιδεικνύετε ασέβεια στις Σάρμα, και δεν θα το ανεχτώ άλλο.
-Δηλώνω ότι… -Δεν θα το ανεχτώ.
Η λαίδη Μαίρη έδωσε θαυμαστή ανατροφή.
Είναι ευφυείς, ευγενικές, αφοσιωμένες γυναίκες
και καμάρι των γονέων τους.
Εφόσον δεν επιθυμείτε να διακινδυνεύσετε την κοινωνική θέση σας
συγχρωτιζόμενοι με τέτοια συντροφιά, μπορείτε να φύγετε ευθύς αμέσως!
Δεν σοβαρολογείτε.
Καλέστε την άμαξα των Σέφιλντ.
Θα περιμένουν έξω.
Μην περιμένετε πρόσκληση γάμου,
δεν θα τη λάβετε.
Αυτό είναι απαράδεκτο.
Αν νομίζεις ότι θα κληρονομήσεις έστω και μία λίρα,
πλανάσαι οικτρά.
Λόρδε, λαίδη Μπρίτζερτον…
-Ζητώ συγγνώμη. -Να πηγαίνουμε.
Ναι.
Ευχαριστούμε, λαίδη Ντάνμπερι.
Πολύ διαφωτιστική βραδιά.
Άρχοντά μου…
Καλό βράδυ.
-Μου είπες ψέματα. -Σε παρακαλώ.
Λόρδε Μπρίτζερτον!
Λόρδε, σας παρακαλώ, θέλω να σας μιλήσω.
-Πρέπει να φύγουμε. -Σας παρακαλώ.
Θα τα πούμε στο σπίτι.
Η Εντουίνα είναι εντελώς αθώα. Δεν ήξερε τίποτα.
Ήρθε να βρει ταίρι. Ήθελα να βρει το καλύτερο.
-Μην της θυμώσετε. -Δεν θύμωσα.
Αγνοούσε εξίσου μ' εμένα τις μηχανορραφίες σας.
-Δεν υπήρχαν. -Δεν θα υπάρχει προίκα.
Εφόσον απεσύρθη η στήριξη Σέφιλντ.
Σας ενδιαφέρει η προίκα; Εξαιτίας σας απέσυραν τη στήριξή τους.
Είναι σίγουρα θλιβερό.
Αλλά η δις Εντουίνα κι εγώ παραπλανηθήκαμε.
Ας ακυρώσουμε τον αρραβώνα, πριν προκαλέσει κι άλλες διαμάχες.
Δεν θα σπίλωνα την υπόληψή της.
Η μητέρα μου κι η λαίδη Ντάνμπερι θα…
Περιττό. Δεν καταλαβαίνω.
Γιατί προτείνετε κάτι τέτοιο;
Εξαρχής θέλατε να την παντρευτείτε,
και μάλιστα παρά τις αντιρρήσεις μου,
και τώρα θέλετε να την παρατήσετε.
Γιατί;
Και μη μου πείτε για την προίκα, κύριε.
Ξέρουμε ότι δεν τη χρειάζεστε.
Πείτε μου, τι έκανε;
Τίποτα, εσείς φταίτε. Εσείς καταστήσατε αδύνατο τον γάμο.
-Μα εγώ φεύγω για Ινδία. -Δεν είναι αρκετά μακριά!
Πιστεύετε πως υπάρχει αρκετά μακρινή γωνία στη Γη να πάτε
για να λυτρωθώ απ' το μαρτύριο;
Είμαι κύριος.
Ο πατέρας μου με έμαθε να είμαι έντιμος, μα η τιμή κρέμεται από μια λεπτή κλωστή
κάθε στιγμή που βρίσκομαι μαζί σας.
Είστε το μαρτύριο της ύπαρξής μου…
και το αντικείμενο του πόθου μου.
Σας ονειρεύομαι μέρα νύχτα.
Κι αυτά που…
Ξέρετε με πόσους τρόπους μπορεί να αποπλανηθεί μια γυναίκα;
Πόσα μπορώ να σας μάθω.
Δεν το ήθελα αυτό.
Να με βασανίζουν αυτά τα συναισθήματα.
Να κρύβομαι απ' την αδερφή μου.
Να μου αποσπάτε την προσοχή με το που σας βλέπω.
Τότε, συμφωνείτε.
Είναι ανυπόφορο.
Αδύνατο.
Αν παντρευτώ την αδερφή σας, θα 'μαστε εσαεί δεμένοι εσείς κι εγώ,
κι εγώ θα περνάω κάθε μέρα του γάμου μου
με το να σας ποθώ, να σας ονειρεύομαι,
να τρέμω τη μέρα που η κλωστή της τιμής μου θα κοπεί.
Αυτό το μέλλον θέλετε για εμάς;
Για την αδερφή σας;
Πρέπει να φύγω.
Γιατί καθόμαστε σαν τα αγάλματα;
Θέλω να πάω σε χορό, να επιδείξω τον μνηστήρα μου.
Βάρλεϊ.
Σίγουρα δεν λάβαμε καμία πρόσκληση
που σου διέφυγε για απόψε;
Όχι, κυρία. Δεν ήρθε καμία.
Ίσως εξοβελιστήκαμε ξανά λόγω του αρραβώνα της Προύντενς.
Εγώ φταίω, δηλαδή;
Όχι. Δεν σχεδίασες εσύ να συναντήσεις τον ξάδερφο στον πορτοκαλεώνα.
Πάλι καλά που έχουμε μαγείρισσα και μια βοηθό η καθεμιά. Ναι, μαμά;
Ούτε μία πρόσκληση απ' όταν ήρθαμε απ' την εξοχή.
Θα ενημερώσω τον ταχυδρόμο.
Δεν είναι αστείο.
Είμαστε προορισμένοι να γίνουμε διακεκριμένη οικογένεια.
Επί χρόνια, όμως, ανέχομαι την περιφρόνηση του καλού κόσμου
για κάποιον λόγο. Ήμασταν καλοί όταν σας θεωρούσαν κελεπούρι,
μα τώρα που λογοδοθήκατε, είμαστε πάλι παρίες.
Άλλος ένας λόγος να μπει τέλος στον αρραβώνα.
Δεν υπάρχει περίπτωση!
Ο λόρδος Κάουπερ.
Τι δουλειά είχε μαζί σας;
Θέλει να επενδύσει στα ορυχεία, όπως κι άλλοι.
-Εύποροι κύριοι μες στην πλήξη. -Δεχτείτε.
Τα ορυχεία είναι άχρηστα. Δεν υπάρχουν ρουμπίνια.
Και πώς θα το μάθουν; Θα σαλπάρουν για Αμερική;
Σοβαρολογείτε.
Το μέλλον αυτής της οικογένειας είναι εξαιρετικά επισφαλές.
Πρώτη φορά σοβαρολογώ τόσο.
Πείστε τους να επενδύσουν. Πάρτε όσα λεφτά προσφέρουν.
Η περιουσία μας θα αποκατασταθεί.
Η Προύντενς θα κάνει καλό γάμο
κι εγώ δεν θα υποστώ άλλο την περιφρόνηση του καλού κόσμου!
Εντουίνα;
Απ' όταν άρχισε να με κορτάρει ο υποκόμης, ένιωθα ότι δεν ήσουν ειλικρινής.
Τώρα ξέρω ότι είχα δίκιο.
Αυτά με τους Σέφιλντ και την περιουσία τους,
δεν με εμπιστεύτηκες αρκετά για να μου τα πεις.
Λυπάμαι πολύ που τα έκρυψα κι από σένα κι απ' τη μητέρα.
Μετά τον θάνατο του πατέρα, ανέλαβα να διεκπεραιώνω τα θέματά μας.
Έγραψα στους Σέφιλντ. Αφότου έμαθα τους όρους τους,
είδα μια λύση στα προβλήματά μας.
Θεώρησα ότι έκανα το σωστό
μη βαραίνοντάς σας με αυτό.
Αλλά να ξέρεις
ότι εμένα με βάραινε καθημερινά.
Δεν είμαι πια κοριτσάκι, Κέιτ.
Είμαι μεγάλη γυναίκα, έτοιμη να γίνω σύζυγος.
Ναι.
Ναι, το ξέρω.
Αν ο λόρδος Μπρίτζερτον δεν επιθυμεί να λήξει τον αρραβώνα,
δεν θα έχει σημασία η περιουσία των Σέφιλντ, όχι;
Μόλις παντρευτώ τον υποκόμη,
θα εξασφαλιστούμε όλες οικονομικά.
Είναι γενναιόδωρος κι εύπορος.
Είμαι σίγουρη ότι θα συντηρήσει κι εσένα και τη μητέρα.
Ίσως…
Ενδεχομένως.
Μα αυτό δεν πρέπει να σε βαραίνει.
Ποιο το βάρος στο να παντρευτώ αυτόν που αγαπώ;
Τον αγαπάς;
Βλέποντας πώς μας υπερασπίστηκε απόψε, πώς να μην τον αγαπώ;
Δεν θέλω τίποτα περισσότερο απ' το να γίνω σύζυγός του.
Υποκόμισσά του.
Μα θα πρέπει να μας συγχωρήσει.
Λες να το κάνει;
Αυτό δεν το ξέρω.
Δεν θα καθυστερήσω.
ΤΥΠΟΓΡΑΦΕΙΟ ΤΣΑΝΣΕΡΙ ΛΕΪΝ
Μη μου πείτε ότι ήρθατε τέτοια ώρα
για περαιτέρω παρατηρήσεις.
Μόνο τώρα θα έφευγα χωρίς να με δουν.
Και, αντιθέτως,
ήρθα να ζητήσω τη γνώμη σας.
Αλήθεια;
Μη χαίρεστε τόσο.
Σπάνιο συμβάν, αμφιβάλλω ότι θα επαναληφθεί.
Έχω απορίες σχετικά με όσα γράφει το φυλλάδιο.
Είναι περίπλοκες ιδέες για τους αδαείς.
Ή ο τρόπος που τις μεταφέρετε είναι ανεπαρκής.
Ή δεν έχετε ταξιδέψει ακόμη αρκετά για να τις καταλάβετε.
Το χρέος.
Πιο πολύ απ' τους νόμους ή την πίστη,
θεωρώ ότι είναι ο συνδετικός κρίκος της εύθραυστης κοινωνίας μας.
Το χρέος προς τη θέση και τον τίτλο,
η αφοσίωση στο οικογενειακό όνομα,
απαιτούν τόσο απόλυτη υποταγή,
όσο κι ολοκληρωτική θυσία.
Τι γίνεται, όμως,
όταν αυτό το χρέος
συγκρούεται με αυτό που ποθεί η καρδιά;
Τότε, υπάρχει το ενδεχόμενο
για ένα μεγάλο σκάνδαλο.
Το μόνο ερώτημα είναι
αν τα ενδιαφερόμενα μέρη θα ακούσουν την προειδοποίησή μου
ή είναι ήδη πολύ αργά
για να γυρίσουν στο χρέος
και να απομακρυνθούν απ' τον πόθο.
Δις Σάρμα.
Συνεχίζετε τις πρωινές σας βόλτες.
Όπως κι εσείς.
Δεν είχα ύπνο.
Ούτε εγώ.
Αποφασίσατε τι θα κάνετε;
Το σκέφτηκα πολύ, δεν βλέπω άλλη επιλογή.
Θα μιλήσω σήμερα με τη δίδα Εντουίνα…
για να βάλω ένα τέλος.
Μόνο έτσι θα σιγουρευτώ ότι θα γλιτώσουμε απ' αυτήν την κατάσταση.
Μόλις λήξει ο αρραβώνας, δεν θα διασταυρωθούν ξανά οι δρόμοι μας.
Σαν να μη γνωριστήκαμε ποτέ.
Δεν μπορείτε να το κάνετε αυτό.
-Δεσποινίς… -Θα της ραγίσετε την καρδιά!
Είναι καλή κι αληθινή. Η πιο ευγενική ψυχή.
Με αγάπησε όσο κάθε αδερφή,
και δεν θα άντεχα να της στερήσω την ευτυχία και το μέλλον που της αξίζει.
Δεν καταλαβαίνω. Ήσασταν εξαρχής ενάντια στην ένωσή μας.
Έκανα λάθος! Δεν θα είμαι ο λόγος να χάσετε την τιμή σας
ούτε αντέχω να πονά η Εντουίνα.
Την είδατε άλλοτε ως τέλειο ταίρι. Θα το ξαναπιστέψετε.
Σας παρακαλώ.
Σας παρακαλώ, λόρδε Μπρίτζερτον.
Άντονι.
Πρέπει να κρατήσεις τον λόγο σου. Πρέπει να τη νυμφευθείς το συντομότερο
γιατί το συναίσθημα που μας ταλανίζει θα περάσει.
Θα γίνει υποφερτό, ανεκτό.
Σύντομα θα 'ναι σαν να μην το νιώσαμε ποτέ.
Ένα απλό πάθος. Έτσι θα γίνει, γιατί έτσι πρέπει.
Πολύ καλά.
Θα φροντίσω να γίνει το συντομότερο ο γάμος.
Υποτιτλισμός: Νότα Μουζάκη